《董叔宏为予道溪庄胜趣赋古调》
宋代·利登

一涧潺潺泻烟树，流到溪庄平不度。
竹风凄瑟夏犹寒，石气萧森朝自雾。
时平古寨尚留名，世否谁人此逃数。
乾坤一转地有灵，日月无边江又暮。
幽潭闻说尚龙宫，石屋安知非洞府。
愿君半天更高楼，送此到海长溪去。

作者简介：利登（生卒年不详）字履道，号碧涧，南城（今属江西）人，一说金川（今属四川）人。